stanford-oval/wikipedia huggingface dataset:
שמואל הכהן וינגרטן
משפחתו

נישא לחיה שרה בת חיים רוזנצווייג ובניו הם צבי וינגרטן וידעיה הכהן. בין נכדיו: הרב רא"ם הכהן, הרב אביה הכהן ואלוף גרשון הכהן.
מפרסומיו

בשבח ישוב הארץ - היבט הלכתי ואגרות רבנים, תשמ"ז
חוקי המדינה ותוקפם לפי ההלכה
הרב יוסף נטונק - בהוצאת המחלקה לענייני הנוער של ההסתדרות הציונית, בשיתוף מוסד הרב קוק, ירושלים תש"ג
החתם סופר ותלמידיו - יחסם לארץ ישראל, בהוצאת המחלקה לענייני הנוער של ההסתדרות הציונית, ירושלים תש"ה
ארגון חברי ההגנה בירושלים - יחד עם יעקב אורלובסקי, תשל"ד
קונטרס נבוני לחש - בירורים בדיני התפילה תשל"ה
ספר זיכרון לקהילת סעליש והסביבה 326 עמודים, תשל"ו
קונטרס השבעתי אתכם, (עם הסכמת הרב שלמה יוסף זוין), ירושלים תשל"ו
תולדות יהודי מונקץ' - בסדרת "ערים ואמהות בישראל", הוצאת מוסד הרב קוק
תולדות יהודי ברטיסלבה (פרשבורג) - בסדרת "ערים ואמהות בישראל", הוצאת מוסד הרב קוק תש"ך
הישיבות בהונגריה - דברי ימיהן ובעיותיהן, מראשית קיומן ועד חיסולן בשואה, הוצאת קריית ספר, ירושלים תשל"ז
מיטען כבד - סיפורים מאת אלישבע סנש, תרגמו משה רון, נעמי ירדן ושמואל הכהן וינגרטן, תשל"ח
מכתבים מזויפים נגד הציונות: על שמם של גדולי ישראל, כנגד ספרו של חיים בלוך, הוצאת מוסד הרב קוק תשמ"א
תרעא זעירא לנחמתא (תרגום: שער קטן לנחמה) - לרגל פטירת אשתו, ירושלים תשל"ט
הוציא לאור חלק מכתבי אביו, ובהם הלכות חנוכה, חוברת עם הלכות חנוכה בחרוזים על סדר א"ב.
חלוקת התורה לפרקים, סיני מב, תשי"ח
המקווה במצדה, בתוך: סיני, כרך סז, תשל"א
ראשיתן של ההפטרות - בתוך: סיני, כרך פג, תשל"ח
ר' אייזיק טירנא ותולדותיו, בתוך: המעיין, גיליון י', חוברת מס' 2, טבת תש"ל
לקריאה נוספת

פירורים משולחנם של גדולי ישראל - אוטוביוגרפיה חלקית בהוצאת נכדו הרב אביה הכהן, ה'תשס"ד. בספר קורות חייו (אוטוביוגרפיה חלקית), וכן פרקי זכרונותיו מאישים עמם נפגש, דוגמת הרב צבי הירש שפירא והרב חיים אלעזר שפירא האדמו"רים ממונקאטש, הרב אהרן רוקח האדמו"ר מבעלז, הרב ישראל הגר האדמו"ר מוויז'ניץ, הרב חיים מאיר יחיאל שפירא האדמו"ר מדרוהוביץ' והראי"ה קוק, וכן פרק העוסק בפעילותו הציונית.
הערות שוליים

↑
| --- | --- |
בקרת זהויות :  NLI: 987007304414205171  GND: 173292828  ISNI: 0000 0000 6692 3810  LCCN: n82084328  VIAF: 21027573   WorldCat (עם VIAF): 21027573
רנה לליק

רנה לליק (René Jules Lalique;‏ 6 באפריל 1860 באי מרנה – 1 במאי 1945 בפריז) היה אמן ומעצב זכוכית. מפורסם ביצירות הזכוכית האמנותיות שלו, בבקבוקי הבושם, באגרטלים, בתכשיטים, במנורות, בשעונים ובתכשיטי המכוניות (פסלונים ששמשו לעיטור מכסי רדיאטורים במכוניות פאר).
ביוגרפיה

בנעוריו לליק למד טכניקות בענפי האמנות השונים שעסק בהם בבגרותו. בגיל שנתיים עברה משפחתו לפרוורי פריז אבל הרבתה לחזור לכפר איי בחופשות הקיץ. שם קיבל את ההשראה מהטבע שמשפיעה וניכרת מאוחר יותר בעבודות הזכוכית שלו. שנתיים לאחר מות אביו לליק החל לעבוד כשוליה אצל צורף הזהב לואי אוקו Louis Aucoc בפריז. רנה לליק נפטר ב-1 במאי 1945 ונקבר בבית הקברות פר לשז בפריז. גם נכדתו מארי קלוד לליק הייתה אמנית זכוכית. נולדה ב-1936 ונפטרה ב-14 באפריל 2003 בפורט מייר בפלורידה-Fort Myers, Florida
בשנת 1872, בגיל 12, החל ללמוד ציור ורישום בקולג' טורגו Collège Turgot . בבית הספר לאמנויות דקורטיביות Ecole des arts décoratifs למד בשיעורי ערב בשנים 1874–1876 ושנתיים נוספות בבית הספר לאמנות בארמון הבדולח בסידנהם שבלונדון-Crystal Palace School of Art Sydenham. במקביל הוא התמחה כשוליה של לואי אוקו, Louis Aucoc צורף הזהב והתכשיטן המוביל אז בפריז בסגנון הארט נובו. בקולג' האנגלי הוא שיפר את כישורי העיצוב הגרפי שלו ופיתח את גישתו הנטורליסטית (הרבה מנושאי היצירות שלו מקורם בטבע) לאמנות.
ביוגרפיה > מעצב תכשיטים בסגנון "ארט נובו"

כשרנה לליק חזר לפריז עבד כאמן פרילנס ועיצב תכשיטים לבכירי התכשיטנים ביניהם קרטייה ובושרון Boucheron. ב-1885 פתח עסק משלו בו עיצב וייצר תכשיטים ופריטי זכוכית אמנותיים.
עד 1890 לליק כבר היה מוכר כאחד מתכשיטני הצמרת בסגנון הארט נובו וייצר פריטים לחנותו החדשה של סמואל בינג Samuel Bing, "הבית של הארט נובו" Maison de l'Art Nouveau/\. התכשיטים שלו עוצבו ברוח סגנון הארט נובו מחמרים לא שגרתיים, מזכוכית, אמייל, קרן ושנהב ואת היהלומים החליף באבנים חצי יקרות. השחקנית, האגדה של התקופה-שרה ברנאר, ענדה את תכשיטיו. ב-1897 זכה לליק במקום ראשון בתערוכה הבינלאומית בבריסל, לאחר התערוכה בפריז של 1900 שם תצוגת התכשיטים שלו עוררה התלהבות הוא זכה בתואר "אביר לגיון הכבוד". לליק הפך לאחד המפורסמים בתחומי האמנות שעסק בהם. שמו היה שם נרדף ליצירתיות, לאיכות וליופי.
ביוגרפיה > אמן זכוכית

הפרסום העיקרי של לליק היה בזכות עבודות הזכוכית האמנותיות שלו. לליק ידוע בכלי הזכוכית האמנותיים שלו. שכללו בין השאר בקבוקי בושם, אגרטלים ותכשיטים למכסי מנוע של מכוניות. החל מ-1920 היה מוכר בזכות עבודותיו בסגנון האר דקו, הוא זה שעיצב את קירות הזכוכית המוארים ואת עמודי הזכוכית אשר מלאו את חדרי האוכל והסלונים של אוניות הפאר הצרפתיות חוצות האוקיינוס ה-SS ואת העיצוב אביזרי הפנים, הצלב והגופנים של כנסיית מת'יו הקדוש במילברוק שבג'רזי. (מכונה כנסיית הזכוכית של לליק). החוויות הראשונות שלו של ילדותו בכפר מצאו את ביטוין בתכשיטים שעיצב ובעבודות הזכוכית שמקושטים בפרחים, צמחים וחרקים (שפיריות למשל). עבודותיו של לליק הן חלק מאוספים ומוצגות במוזיאונים חשובים כמו המוזיאון לאומנויות דקורטיביות ומוזיאון אורסיי בפריז, המוזיאון המטרופוליטן לאמנות בניו יורק, ויקטוריה ואלברט בלונדון, בריקס מוזיאון באמסטרדם ובליסבון ב-Museu Calouste Gulbenkian
יש גם מוזיאון של לליק ב-Hacone ביפן
דוגמאות מיצירותיו

Spirit of the Wind נשמת הרוח
Horse סוס
Cicadas, Museu Calouste Gulbenkian ציקדה
1956 Rolls-Royce Silver Wraith, glass model האלה קריסיס
Tiara, Museu Calouste Gulbenkian תכשיט לראש (כתר)
Lalique Hood ornament תכשיט למכונית
Glass vase אגרטל
Medusa מדוזה - תכשיט
Lalique glass altarpiece in the Glass Church קישוט מזבח בכנסיית הזכוכית
Dragonfly lady brooch, Museu Calouste Gulbenkian, acquired from the artist in 1903 תכשיט סיכה בצורת שפירית
Glass vase, Museu Calouste Gulbenkian אגרטל זכוכית
Pendant, Museu Calouste Gulbenkian תליון לשרשרת
Necklace designed for Lalique's second wife, Alice Ledru, ca 1897–99, מוזיאון המטרופוליטן לאמנות, New York שרשרת צמודת צוואר
החברה לליק

לליק היא חברה צרפתית המייצרת פריטים אמנותיים מזכוכית. החברה נוסדה על ידי רנה לליק 1888 בצרפת.
החברה לליק > היסטוריה

לאחר מות מייסדה, רנה ללליק. בשנות החמישים של המאה ה-20, החברה החלה לייצר כלי בדולח בניהולו של הבן של רנה-מרק. מאז 2010 החברה נרכשה על ידי חברה שווייצרית לאמנות ובשמים (Art & Fragnance).
בשנות העשרים והשלושים של המאה רנה לליק היה בין אמני הזכוכית המוערכים בעולם. לאחר מותו ב-1945 העסק עבר לבנו מרק לליק. האחרון סימן את מוצריו תחילה בחותמת "M lalique" ומאוחר יותר ב-"Cristal Lalique" בניהולו של מרק לליק עברה החברה מייצור זכוכית לליק המפורסמת שלה לייצור זכוכית המכילה תחמוצת עופרת (lead glass), הידועה בשם "בדולח". עם מותו של מרק לליק ב-1977 הבעלות עברה למרי-קלוד לליק. ב-1994 החברה נמכרה ל פושה (Pochet) ובשנת 2008 לשותפות של חברת ארט אנד פרגננס Art&Fragnance וחברת ההחזקות פיננסייר סנט ג'רמן Financière Saint-Germain. מ-2010 הבעלות היא של חברת ארט אנד פרגננס בלבד.
בית החרושת לזכוכית של החברה קריסטלין לליק ב- וינג סיר מוד Wingen-sur-Moder. נוסד בשנת 1921 בשם עבודות זכוכית אלזסיות ורנייה ד'אלזס Verrerie d'Alsace. השם הנוכחי ניתן לו ב-1962. התוצר היחיד שלו הוא זכוכית הקריסטל של לליק "Cristallene Lalique"..
החברה לליק > יצירות החברה

חברת לליק מייצרת היום קשת של מוצרי מותרות בחמש קטגוריות עיקריות: תכשיטים, פריטים קישוטיים - דקורטיביים, עיצוב פנים, בשמים ואמנות. החברה מוכרת בעיקר בזכות ייצור פריטי זכוכית אמנותיים, החל ממחצית המאה ה-עשרים בעיקר מקריסטל. הבשמים, החל מ-1992 וייצור פריטים קישוטיים לא מזכוכית החל מ-2011, הן תוספות מאוחרות לקווי הייצור. ייצור רפרודוקציות של פריטים שעוצבו על ידי רנה לליק גדל מאז 2009. מתחילת הארט נובו ועד שקיעתה בשני העשורים הראשונים של המאה ה-20 לליק כשרנה בראשה עמדה בראש מעצבי התכשיטים בצרפת. בהמשך לליק כמעצב והחברה הפכו ליצרני הזכוכית האמנותית מהמוערכים ביותר בצרפת. במחצית הראשונה של המאה העשרים. החברה ייצרה בקבוקי בשמים, כדים (כ-300), תכשיטי מכוניות (hood ornaments) ופריטי זכוכית דקורטיביים כמו פסלוני זכוכית, קסתות דיו, מחזיקי ספרים ומשקולות לנייר. לליק עיצב והחברה ייצרה חללים פנימיים של מבנים ואוניות תוך שימוש בכמויות גדולות של זכוכית. בין השאר עוצבו ויוצרו חללי פנים של אוניות הפאר חוצות האוקיינוס האטלנטי: נורמנדי, פריז ואיל דה פרנס, את קרונות הרכבת של האוריינט אקספרס, מלון השלום בשנחאי, בניין אוליבטי בלוס אנג'לס וכנסיית מת'יו הקדוש בג'רזי.
לקריאה נוספת

Philippe Thiebaut, ORSAY DECORATIVE ARTS, Scala, Paris, 2003
Bayer, Patricia & Waller, Mark: The Art of René Lalique, Bloomsbury Publishing Ltd, London 1988 ISBN 0-7475-0182-3
Dawes, Nicholas M.: Lalique Glass, Crown Publishers, London 1986 ISBN 978-0-517-55835-5
Elliott, Kelley J. René Lalique: Enchanted by Glass, The Corning Museum of Glass, Corning, New York 2014. ISBN 978-0-300-20511-4
Weiner, Geoffrey George Unique Lalique Mascots, The Book Guild Ltd., Brighton 2014 ISBN 978-1909-984219
הערות שוליים

1 2 3 4 5 6 7  [https://rlalique.com/rene-lalique-biography rene
lalique - a
giant among Giants], https://rlalique.com/rene-lalique-biography
↑  rene Lalique enchanted by glass, https://rlalique.com/rene-lalique-biography
1 2 3 4  Lalique more than a name, https://web.archive.org/web/20151222164844/http://www.musee-lalique.com/en/lalique-more-name
↑  רעיה אביבי, ענתיקס, מודן, 2010
↑  jane
ashelford, lalique's glass church, The Journal of the Decorative Society 4, עמ' 28 - 33
↑  "'Dragonfly' Broach". Museu Calouste Gulbenkian. אורכב מ-המקור ב-2 בדצמבר 2015. נבדק ב-5 בינואר 2016. {{cite web}}:  (עזרה)
1 2  lalique timeline, https://www.lalique.com/en/world-of-lalique/lalique-timeline
1 2  History of Rene Lalique Glass, https://www.crystalclassics.com/lalique/laliquestory.htm
↑  Lalique a unique and exceptional know how, https://www.youtube.com/watch?v=Hh7BO8_Jz6c
| --- | --- |
בקרת זהויות :  NLI: 987007441029405171  AGSA: 3362  BNE: XX1092242  BnF: cb12101962w (data)  CiNii: DA0226725X  GND: 118568841  ISNI: 0000 0000 8100 7482  KulturNav: 9f3589fe-03d3-4275-b25a-13fc1ce026e3  LCCN: n81138330  Léonore: 208370  NDL: 00446684  NKC: xx0062618  NLA: 35762198  NTA: 068345631  RKD: 47493  SNAC: w6x06tmg  SUDOC: 029380464  Trove: 1075878  ULAN: 500063396  VIAF: 22171189   WorldCat (עם VIAF): 22171189 
ציפור האש: של האמן רנה לליק
תוכנית בניין עיר

תוכנית בניין עיר הראשונה שהוכנה בארץ ישראל, על ידי האדריכל צ'ארלס רוברט אשבי, בה מפורטים שימושי קרקע בירושלים, כפי שפורסמה בדו"ח האגודה למען ירושלים במרץ 1921 (באנגלית: Jerusalem zoning system)
תוכנית בניין עיר או בראשי תיבות תב"ע היא מסמך בעל תוקף חוקי שנועד להסדיר את השימוש בקרקע בשטח נתון כלשהו. המונח "תוכנית בניין עיר" מקורו בפקודת בניין ערים המנדטורית. בחוק התכנון והבנייה הוחלף המונח ב"תוכנית" או "תוכנית מתאר". המונח שגור בלשון הדיבור בישראל בהתייחסות לתוכנית מתאר מפורטת. הקביעה המשמעותית ביותר בחוק לגבי "תוכנית" היא זו שנקבעה בסעיף 145 בחוק התכנון והבניה התשכ"ה-1965, אשר בה נאמר כי אין לבצע (כמעט) כל פעולה במקרקעין אלא אם כן נתנה הוועדה המקומית היתר לכך, והוועדה לא תיתן את ההיתר אלא על פי הקביעות בתוכנית. החוק גם מבחין בין כמה סוגים של תוכניות, וקובע את ההיררכיה ביניהן: החשובה ביותר היא תוכנית המתאר הארצית, והאחרונה בהיררכיה היא תוכנית מפורטת בסמכות הוועדה המקומית. תוכנית בניין עיר מורכבת משני מסמכים עיקריים – תשריט ותקנון, וכן ניתן לצרף אליה מסמכים נוספים הקרויים "נספחים".
תשריט

התשריט הוא מסמך גרפי (משורטט) הכולל, בחלקו העיקרי, מפה של המצב המוצע באותה תוכנית. המפה הערוכה על רקע מפת מדידה ועליה מסומנת חלוקת הקרקע ליחידות קניין (מגרשים או תאי שטח), ייעודי הקרקע בכל אחת מיחידות הקניין, התווית דרכים ותשתיות אחרות, קביעת קווי בניין, ועוד. כל הסימנים המסומנים על המפה מוגדרים במקרא המשורטט מימין למפה, ומשמעותם של כל הסימנים הללו מובהרת בהוראות התוכנית (התקנון). התשריט (כמו גם הוראות התוכנית) נערך בהתאם להוראות נוהל מבא"ת (מבנה אחיד לתוכנית) של משרד הפנים, אשר מגדיר מהי תכולת התשריט הנדרשת, הנחיות לעריכת מפת המדידה, תבנית מוגדרת להוראות התוכנית ורשימה סגורה של ייעודי קרקע.
ייעודי קרקע

ייעודי קרקע (או שימושי קרקע) – בהתאם לשיטה שפותחה כבר בתחילת המאה ה-20 הנקראת איזור (Zoning), יש לסמן על התשריט את האזורים שבהם תותר בנייתם או הפעלתם של ייעודים שונים, לפי קוד צבעוני המזהה את הייעודים. לדוגמה: השטחים שייצבעו בתשריט בצבע צהוב מסמנים כי באותם שטחים ניתן לבנות מבנים שישמשו למגורים. שטחים שייצבעו בתשריט באדום מסמנים כי בשטח ניתן יהיה לפתח שם דרך, וכן הלאה.
ניתן גם לקבוע שטחים שבהם ניתן להפעיל/לבנות מספר ייעודים (תמהיל), ואזורים אלה יסומנו על פי רוב באמצעות קווים בצבעים שונים לסירוגין (פיג'מה). מחברי נוהל מבא"ת חישבו כי אם הם ירצו לאפשר כל תמהיל אפשרי, מכל שני ייעודים ומכל שלושה ייעודים שקיימים בנוהל מבא"ת, הם יצטרכו למצוא דרך לסמן כמה מאות אלפי תמהילים אפשריים. כדי להימנע מכך, בחרו מחברי הנוהל בשיטה משולבת: תמהילים פופולריים (כמו מסחר ומשרדים, לדוגמה) יקבלו סימון רגיל של פיג'מה, ואילו תמהילים שהנוהל לא מציע סימון עבורם יסומנו על ידי עירוב (צביעה לסירוגין) של הייעודים העיקריים באותה קטגוריה. כך למשל שטח שבו מוצע לאפשר בנייה של תחנת תדלוק (אחד הייעודים בקבוצת ייעודי התחבורה) ומחסנים (אחד הייעודים בקבוצת ייעודי התעסוקה) לא ייקרא "תחנת תדלוק ואחסנה" אלא "תחבורה ותעסוקה", על שם הייעודים העיקריים בקטגוריות הרלוונטיות. הפירוט המלא של השימושים המותרים באותו תמהיל יפורטו בהוראות התוכנית (התקנון).
מגורים א-ד מסווגים על פי אחוזי הבינוי הכוללים במגרש (עיקרי ושירות על קרקעי ועיקרי תת-קרקעי):
מגורים א' עד 100%, מגורים ב' עד 200%, מגורים ג' עד 350%, מגורים ד' עד 700%, מגורים ה' מ-701% ומעלה.
הוראות התוכנית (התקנון)

מסמך משפטי שנקרא כמקשה אחת ביחד עם תשריט המצב ה"מוצע" של התוכנית. מפרט את כל הנתונים הנדרשים לדיון ואישור התוכנית והוראות בדבר שימושי הקרקע המותרים מתוקף התוכנית והנחיות למימושה. הוראות תוכנית בניין עיר (תב"ע) נערכות בתבנית קבועה של סעיפים (לפי נוהל מבא"ת) וכוללות הוראות ליעודי הקרקע שמופיעים בתשריט ובטבלת זכויות והוראות בניה. הסברים לאופן מילוי הוראות התוכנית ניתן למצוא בנוהל מבא"ת ועמוד המבא"ת באתר האינטרנט של מינהל התכנון.
מבנה אחיד לתוכניות (מבא"ת 2006)

על מנת ליצור אחידות ובהירות בהגשת תוכניות מתאר מקומיות ומפורטות, התקין משרד הפנים נוהל בשם מבנה אחיד לתוכניות (מבא"ת). הנוהל כולל פירוט אופן הגשת התשריט והוראות התוכנית ("התקנון"), תוך התייחסות הן להגשת המסמכים והן להגשה הממוחשבת. החל משנת 2007, מחייב מינהל התכנון את המתכננים לשלוח את קובצי התשריט הממוחשבים לבדיקה ב'מרכז התמיכה למבא"ת' כתנאי סף לקליטה ולטיפול בתוכניות. בעתיד, יוגשו התוכנית באמצעות אתר האינטרנט אשר נמצא בפיתוח, והם יעברו בדיקות סף טכניות באופן אוטומטי, קודם שיועברו למוסדות התכנון לבדיקה תכנונית ולטיפול. קיימות תוכנות ייעודיות המאפשרות הפקה ממוחשבת של תשריטי תב"ע על פי נוהל מבא"ת, אולם אין בהן הכרח. צוות המבא"ת במינהל התכנון מקיים הדרכות וימי עיון וניתן להזמין (במרכז המידע הגאוגרפי-תכנוני של מינהל התכנון) תקליטור אינטראקטיבי של הדרכה מעשית לעורכי תוכניות.
תאי שטח

נוהל מבא"ת קבע, בין היתר, כי את החלוקה ליחידות קניין בתשריט יש לציין על ידי הסימון של תאי שטח. גם המושג תאי שטח איננו מוכר בחוק, והכוונה היא בעצם ליחידת סימון גרפית (יחידת צביעה). מחברי נוהל מבא"ת מצאו כי במרבית הגדולה של המקרים כל מגרש (יחידת קניין מוצעת בתוכנית) יסומן גם כיחידת צביעה (תא שטח) ולפיכך אין צורך לסמן בתשריט גם את המגרשים וגם את תאי השטח. נקבע, לפיכך, כי בתשריט יסומנו רק תאי השטח, אך הדבר איננו מוציא מכלל שימוש את הביטוי מגרש המוכר בחוק. במקרים בודדים בהם אין זהות בין יחידת קניין (מגרש) לבין יחידת צביעה (תא שטח), כמו כאשר יחידת קניין אחת מחולקת לשני אזורי שימוש (יעודים), קובע נוהל מבא"ת כי יחידת הקניין תוגדר כמגרש, ואילו כל אחד מאזורי השימוש יוגדר כתא שטח.
ראו גם

| --- | --- |
 תכנון עירוני  מערכת מידע גאוגרפי  תוכנית מתאר ארצית:  תוכנית מתאר מחוזית  תוכנית מתאר מקומית  תוכנית מפורטת
הערות שוליים

↑  פקודת התכנית לבנין ערים, ‏גיליון 36 של העִתון הרִשמי של ממשלת פלשתינה (א"י), מיום 1 בפברואר 1921, באתר "נבו"
↑  ענת בר כהן, הליך החקיקה של חוק התכנון והבנייה תשכ"ה-1965 בהקשרם של "מוסדות התכנון" (פרק ב' לחוק) ו"תוכניות" (פרק ג' לחוק), עבודת דוקטוראט, רמת גן, ישראל: אוניברסיטת בר-אילן, תשס"ח
כוכבי המדבר

| --- | --- |

 התאגדות:  עמותה
 מדינה:  ישראל 
 מטה הארגון:  להב 
 מייסדים:  מתן יפה, מוחמד אלנבארי 
 תקופת הפעילות:  2013–הווה (כ־12 שנים) 
 פרסים והוקרה:  פרס זוסמן-ג'וינט  אות הנשיא להתנדבות 
 www.desertstars.org.il
 
כוכבי המדבר הוא ארגון ע"ר יהודי-בדואי הפועל לפיתוח דור חדש של מנהיגות בדואית צעירה בנגב. הארגון הוקם במטרה לשנות את מציאות היום יום של הקהילה הבדואית בפרט ושל מרחב הנגב בכלל.
ארגון כוכבי המדבר מחבר, מפתח ומכשיר בני נוער המתגוררים ביישובים ושבטים שונים בנגב ויוצר קבוצת מנהיגות מלוכדת המובילה תהליכי שינוי. פעילות הארגון מממשת את הפוטנציאל, מקדמת ומשלבת את חניכי התוכנית בחברה הישראלית ובכך מאפשרת לחברה הבדואית בנגב להוביל שינוי וליצור מרקם חיים משותף עם החברה הישראלית.
היסטוריה

הארגון הוקם בשנת 2013 על ידי מתן יפה וד"ר מוחמד אלנבארי, מתוך ידיעה ברורה כי רק מנהיגות בדואית חזקה ומלוכדת, אשר פועלת כחלק מהחברה הישראלית ולמענה, תוכל לפעול לפתרון הבעיות המאפיינות את החברה הבדואית בנגב - הנמצאת בתחתית הסולם הסוציו-אקונומי וסובלת מאבטלה, עוני, תחלואה ופשיעה.
תוכניות הארגון

הארגון מפעיל מסגרות אשר יוצרות רצף חינוכי של כ-10 שנים ומכשיר צעירים וצעירות בדואים לחיים של עשייה חברתית, הובלה, מנהיגות והגשמה עצמית.
החממה למנהיגות ויזמות של כוכבי המדבר (ספטמבר 2014) – תוכנית אינטנסיבית בת שנה המכשירה צעירים בדואים בוגרי תיכון (גילאי 18–19) להובלה חברתית ועשייה משמעותית. התוכנית מיושמת בתנאי פנימייה ומתמקדת בפיתוח כישורי מנהיגות, גיבוש זהות באמצעות התמודדות עם אתגרי שטח ברחבי הארץ, התנסות מעשית ביזמות חברתית וקהילתית, מפגשים עם קבוצות שונות בחברה הישראלית, הכרות עם עולם העבודה, פיתוח כישורי חיים והכנה משמעותית לקראת האקדמיה. הצלחת התוכנית הובילה לפיתוח תוכניות חינוכיות נוספות ולהתרחבות מהירה של הארגון.
בית ספר תיכון למנהיגות (2016) – בית ספר תיכון על שבטי, בו לומדים כ־200 תלמידים ותלמידות בגילאי 14–18 מיישובים בדואים מכל רחבי הנגב - מוכרים ובלתי מוכרים, כפרים ועיירות. הלימודים מתקיימים בכיתות קטנות על ידי צוות הוראה מעורב יהודי ומחנך למצוינות, למנהיגות, להתנדבות, חדשנות, חשיבה יזמית ופרו-אקטיבית ולמעורבות חברתית. בית הספר, הוקם בשיתוף המועצה אזורית בני שמעון ורשת ברנקו וייס וחושף את תלמידיו לטכנולוגיה ושפות.
מרכז ה"רוואפד" (בעברית: יובלים 2016) – מרכז לחינוך חברתי בלתי פורמלי, המהווה השלמה למסגרת הלימודים הפורמלית של תיכון כוכבי המדבר. אל המרכז מגיעים תלמידים בגילאי 14–18 ומשתתפים בחוגים, סיורים ימי עיון פעילויות חברתיות ועוד.
תוכנית "ראידאת" (בעברית: פורצות דרך 2019) להעצמה נשית ומנהיגות. תוכנית מקבילה לחממה למנהיגות, המותאמת לצרכים הייחודיים של נשים בגילאי 18–19 בחברה הבדואית. התוכנית עוסקת בכישורי מנהיגות, גיבוש זהות אישית והעצמה, התנסות בהובלה חברתית ויזמות, הכנה אינטנסיבית לאקדמיה ולתעסוקה משמעותית בעלת מעגלי השפעה רבים ואיכותיים.
תוכנית הבוגרים (2019) למימוש המנהיגות הבדואית. התוכנית מפעילה מודל "מעורבות כהזדמנות לפיתוח". התוכנית מאפשרת לבוגריה לקחת אחריות ולפתח יוזמות חברתיות, להשתתף בסדנאות מנהיגות ולקבל הכוונה מקצועית ואקדמית.
חזון

ארגון כוכבי המדבר, שואף לפתח מנהיגות בדואית פורצת דרך. מנהיגות אשר מאפשרת לקיחת אחריות, מנהיגות שמאחדת, ומנהיגות שמובילה את הנגב ומחזקת את החברה הישראלית. הארגון ממשיך לשקוד על תכנון והקמת מיזמים ובראשם "קמפוס חוסידמן" - לפיתוח מנהיגות בדואית, שיהווה כפר נוער יחיד מסוגו בארץ ובו יוכללו כל מסגרות הארגון תחת קורת גג אחת.
עקרונות הארגון הם שילוב בין החינוך הפורמלי לחינוך הלא פורמלי, ליווי ארוך טווח, מעורבות הקהילה, למידה וחיבור לחברה הישראלית. ערכי הארגון הם מחויבות, אחריות, יושרה, אמינות, קבלת האחר, נתינה ללא תנאי, תעוזה לחלום ולבצע ושאיפה למצוינות.
חזון > הישגי התוכנית

מודל ייחודי לפיתוח מנהיגות - משרד החינוך הקצה מיליוני שקלים לתמיכה בתוכניות מנהיגות המבוססות על המודל של כוכבי המדבר.
רשת בוגרים פעילה - 95% מבוגרי התוכניות נשארים פעילים בארגון. מעל 65% מהבוגרים ממשיכים להשכלה גבוהה, לעומת כ-9% באוכלוסייה הבדואית הכללית. כ-80% מהבוגרים מעורבים במיזמים חברתיים.
דו-קיום - צוותי ההנהלה ההוראה, הרכזים וצוותי השטח, מורכבים מיהודים ובדואים לרבות ועד המנהל (שני שלישים בדואים ושליש יהודים).
מצוינות בחינוך - אחוז הזכאות לבגרות בתיכון כוכבי המדבר עומד על 84%, לעומת פחות מ-50% בחברה הבדואית, שאינה חלק מהארגון.
פריצת תקרת הזכוכית - כ-40% מתלמידי תיכון כוכבי המדבר הן בנות וכ-50% מהן ממשיכות לאחר התיכון למסגרת הבאה (ראידאת), שם הן רוכשות כישורי יזמות ומנהיגות, וכפועל יוצא הן מוכנות לשלב האקדמיה ותעסוקה משמעותית.
בית הספר של כוכבי המדבר נבחר להשתתף בתוכנית "תכנון ועיצוב מוסדות חדשניים" של משרד החינוך.
פרסים

פרס זוסמן-ג'וינט למצוינות בתחום השירותים החברתיים בישראל 2018
אות הנשיא למתנדב בשנת 2018
פרס התקווה הישראלית מאוניברסיטת בן-גוריון בנגב בשנת 2018
ב-2021 בית ספר תיכון למנהיגות היה בין הזוכים בפרס ירושלים לאחדות ישראל בקטגוריית "אחדות בחינוך"
הערות שוליים

↑  כוכבי המדבר (ע"ר), באתר "גיידסטאר ישראל"
↑  כוכבי המדבר, באתר התנועה הקיבוצית
↑  כוכבי המדבר, באתר חיים משותפים
↑  דרור פויר, ‏פרוז'קטור בדרום: האנשים שהופכים את הנגב מואר יותר, באתר גלובס, 7 ביולי 2018
↑  אחמד אבו סוויס‏, כוכבי המדבר- דור חדש של מנהיגות בדואית בנגב, באתר וואלה, 19 בינואר 2016
↑  ברנקו וייס כוכבי המדבר, באתר ברנקו וייס
↑  טקס סיום המחזור השני של כוכבי המדבר, באתר מועצה אזורית בני שמעון
↑  מיכאל יעקובסון, השפיץ של המגזר: כפר הנוער הראשון שבו יצמחו מנהיגים בדואים, באתר Xnet‏, 3 ביולי 2018
↑  אלישיב רייכנר, כוכבי המדבר: הצעירים הבדואים שישנו את הנגב, באתר nrg‏, 3 ביוני 2016
↑  הזוכים בפרס זוסמן 2018 - צוות כוכבי המדבר, באתר יוטיוב
↑  אוניברסיטת בן-גוריון בנגב העניקה לראשונה את "פרס תקווה ישראלית" לקידום הגיוון והשותפות בחברה הישראלית, באתר אוניברסיטת בן-גוריון
↑  פוסט על הזוכים בפרס ל-2021, בעמוד הפייסבוק של יום האחדות, 3 במאי 2021
נבחרת מונטנגרו בכדורסל

| --- | --- |
מונטנגרו
 מידע כללי
 הצטרפות:  2006
 השתייכות:  פיב"א אירופה
 דירוג פיב"א (26 בנובמבר 2024):  16       ‎+1‏
  - ניקוד פיב"א:  601.5
 מאמן:  בושקו ראדוביץ'
 kscg.me
 
 משחק בינלאומי ראשון
 הולנד הולנד 63 - 70 מונטנגרו מונטנגרו אלמיירה, הולנד; 6 בספטמבר 2008
 הניצחון הכי גדול
 סן מרינו סן מרינו 37 - 100 מונטנגרו מונטנגרו סראוואלה, סן מרינו; 2 ביוני 2017
 ההפסד הכי גדול
 ספרד ספרד 99 - 60 מונטנגרו מונטנגרו קלוז'-נאפוקה, רומניה; 1 בספטמבר 2017
 אליפות העולם בכדורסל
 הופעות:  2 (הראשונה ב-2019)
 ההישג הטוב:  מקום 11 (2023)
 אליפות אירופה בכדורסל
 הופעות:  4 (הראשונה ב-2011)
 ההישג הטוב:  מקום 13 (2017, 2022)
 
נבחרת מונטנגרו בכדורסל היא נבחרת הכדורסל הלאומית של מונטנגרו. הדירוג הנוכחי של נבחרת מונטנגרו ברשימת הדירוג של פיב"א לנבחרות גברים, הוא המקום ה-16 בעולם, נכון ל-26 בנובמבר 2024, עלייה של מקום אחד לעומת דירוג קודם.
היסטוריה

הנבחרת נוסדה בשנת 1948 כחלק מנבחרת יוגוסלביה בכדורסל. בשנת 2003 היא הפכה לחלק מנבחרת סרביה ומונטנגרו בכדורסל. בשנת 2006 הצטרפה הנבחרת לפיב"א אירופה כנבחרת עצמאית של מדינת מונטנגרו. כנבחרת חדשה, שובצה תחילה בדרג ב' של נבחרות אירופה ושיחקה את משחקה הראשון בטורניר רשמי בשנת 2008 במסגרת משחקי דרג ב' של אליפות אירופה בכדורסל. הנבחרת ניצחה ב-13 המשחקים הראשונים שקיימה, והפסדה הראשון היה ב-2010 לנבחרת ישראל, במסגרת מוקדמות אליפות אירופה בכדורסל 2011.
לקראת אליפות אירופה בכדורסל 2011 שובצה לראשונה במשחקי המוקדמות בדרג א', בבית עם נבחרות איטליה, ישראל, לטביה ופינלנד. מונטנגרו הרשימה כשסיימה במקום הראשון בבית המוקדמות והעפילה לראשונה בתולדותיה לאליפות אירופה בכדורסל שנערכה בשנת 2011. באליפות עצמה אכזבה הנבחרת כאשר סיימה במקום האחרון בבית המוקדם. שנתיים מאוחר יותר השתתפה מונטנגרו בפעם השנייה באליפות אירופה וסיימה במקום ה-18.
מונטנגרו לא הצליחה להעפיל לאליפות אירופה הבאה, שהתקיימה בשנת 2015, אך באליפות שלאחריה העפילה לשמינית הגמר וסיימה במקום ה-13.
מונטנגרו העפילה לגביע העולם בכדורסל לראשונה בתולדותיה בשנת 2019 וסיימה במקום ה-25.
ב-2022 סיימה הנבחרת שוב במקום ה-13 באליפות אירופה, והעפילה לגביע העולם בכדורסל 2023, בו סיימה במקום ה-11 לאחר שהעפילה לסיבוב הבתים השני.
כמו כן, למונטנגרו מאזן טוב במשחקי מדינות אירופה הקטנות. הנבחרת זכתה במדליית זהב ב-2015 ו-2019, ובמדליית כסף ב-2017. מתוך 12 משחקים בשלושה טורנירים שונים הפסידה הנבחרת משחק אחד בלבד.
כל האולימפיאדות

2012 עד 2024 - לא העפילה
כל אליפויות העולם

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
ארגנטינה 1950: חלק מיוגוסלביה
ברזיל 1954: חלק מיוגוסלביה
צ'ילה 1959: חלק מיוגוסלביה
ברזיל 1963: חלק מיוגוסלביה
אורוגוואי 1967: חלק מיוגוסלביה
יוגוסלביה 1970: חלק מיוגוסלביה
פרגוואי 1974: חלק מיוגוסלביה
הפיליפינים 1978: חלק מיוגוסלביה
קולומביה 1982: חלק מיוגוסלביה
ספרד 1986: חלק מיוגוסלביה
ארגנטינה 1990: חלק מיוגוסלביה
קנדה 1994: חלק מסרביה ומונטנגרו
יוון 1998: חלק מסרביה ומונטנגרו
ארצות הברית 2002: חלק מסרביה ומונטנגרו
יפן 2006: חלק מסרביה ומונטנגרו
טורקיה 2010: לא העפילה
ספרד 2014: לא העפילה
| הרפובליקה העממית של סין 2019 | מקום 25 | 5 | 1 | 4 |
| הפיליפיניםיפןאינדונזיה 2023 | מקום 11 | 5 | 3 | 2 |
קטר (מדינה) 2027: 
| סך הכל | 2 הופעות | 10 | 4 | 6 |
כל אליפויות אירופה

| אליפות אירופה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
ספרד 2007: לא נרשמה
פולין 2009: דרג ב
| ליטא 2011 | מקום 21 | 5 | 1 | 4 |
| סלובניה 2013 | מקום 18 | 5 | 2 | 3 |
צרפתקרואטיהגרמניהלטביה 2015: לא העפילה
| פינלנדישראלרומניהטורקיה 2017 | מקום 13 | 6 | 3 | 3 |
| צ'כיהגאורגיהאיטליהגרמניה 2022 | מקום 13 | 6 | 3 | 3 |
| קפריסיןפינלנדפוליןלטביה 2025 | העפילה |  |  |  |
| סך הכל | 4 הופעות | 22 | 9 | 13 |